Jabatan Ukur dan Pemetaan Malaysia

Jabatan Ukur dan Pemetaan Malaysia (Jawi: ‏جابتن اوكور دان ڤمتاءن مليسيا‎‎; singkatan: JUPEM) merupakan sebuah jabatan yang di bawah Kementerian Sumber Asli dan Kelestarian Alam. Jabatan ini bertanggungjawab dalam bidang pengukuran dan pemetaan seperti aktiviti kadaster, pengukuran persempadanan negeri serta negara, aktiviti pemetaan dan juga aktiviti geospatial pertahanan. Malahan pula, jabatan ini juga berfungsi untuk penetapan arah kiblat dan waktu solat, pencerapan anak bulan, ramalan air pasang surut dan lain-lain yang berkaitan dengan pengukuran dan pemetaan. Jabatan ini ditadbir oleh seorang ketua pengarah Jabatan Ukur dan Pemetaan dan dibantu oleh 2 orang yang diberikan 2 bahagian iaitu Timbalan Ketua Pengarah (I) dan Timbalan Ketua Pengarah (II). Rujukan Pautan luar Portal rasmi Jabatan Ukur dan Pemetaan Malaysia